КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Йӧзӧс юӧртан средствояс» юкӧн серти 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкуд тшӧт весьтӧ юридическӧй кывкутысьяслы Коми Республикаса печать да юӧр сетан агентстволы урчитӧм субсидияяс**

**сетан пӧрадок вынсьӧдӧм йылысь**

«2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкуд йылысь» Коми Республикаса Оланпас олӧмӧ пӧртӧм могысь Коми Республикаса Веськӧдлан котыр шуис:

1. Вынсьӧдны «Йӧзӧс юӧртан средствояс» юкӧн серти 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкуд тшӧт весьтӧ юридическӧй кывкутысьяслы Коми Республикаса печать да юӧр сетан агентстволы урчитӧм субсидияяс сетан пӧрадок содтӧд серти.

2. Тайӧ шуӧм олӧмӧ пӧртӧм могысь Коми Республикаса печать да юӧр сетан агентствоӧн примитӧм инӧда актъяс урчитӧм пӧрадок серти инавсьӧны «Ӧтуввез» юӧртан-телекоммуникация везйын Коми Республикаса официальнӧй ӧтуввез-порталын найӧс примитан лунсянь 3 лун чӧжӧн.

3. Тайӧ шуӧм олӧмӧ пӧртӧм бӧрся видзӧдны Коми Республикаса Юралысьӧс Медводдза вежысьлы – А. Л. Черновлы.

4. Тайӧ шуӧмыс вынсялӧ 2013 вося тӧвшӧр тӧлысь 1 лунсянь.

Коми Республикаса Юралысь В. Гайзер

Сыктывкар

2012 вося ӧшым тӧлысь 25 лун

601 №

ВЫНСЬӦДӦМА

Коми Республикаса Веськӧдлан котырлӧн

2012 во ӧшым тӧлысь 25 лунся

601 №-а шуӧмӧн

(содтӧд)

**«Йӧзӧс юӧртан средствояс» юкӧн серти 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкуд тшӧт весьтӧ юридическӧй кывкутысьяслы Коми Республикаса печать да юӧр сетан агентстволы урчитӧм субсидияяс сетан**

**пӧрадок**

1 юкӧд. Панас

1. Тайӧ Пӧрадок веськӧдлӧ «Йӧзӧс юӧртан средствояс» юкӧн серти 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкуд тшӧт весьтӧ Коми Республикаса печать да юӧр сетан агентстволы урчитӧм субсидияяс Коми Республикаса печать да юӧр сетан агентствоӧн (водзӧ - Агентство) сетӧмӧн юридическӧй кывкутысьяслы, кодъяс уджалӧны Коми Республика мутасын, кодъяс «Йӧзӧс юӧртан средствояс йылысь» Федеральнӧй оланпас серти пырӧны газет-журнал, Коми Республикаса оланпас пыртысь да олӧмӧ пӧртысь власьт органъясӧн лӧсьӧдӧм периодическӧй печатнӧй изданиеяс, телерадиокомпанияяс да телерадиоорганизацияяс, юӧртан агентствояс, а сідзжӧ небӧг лэдзанінъяс лыдӧ (водзӧ – юридическӧй кывкутысьяс), 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкудлӧн ӧтувтӧм сьӧмкуд лыддьӧг серти да 2013 во да 2014 да 2015 воясса плановӧй кадколаст кежлӧ Коми Республикаса республиканскӧй сьӧмкудлӧн касса план кузя сьӧмкуд могъяс серти.

2. Юридическӧй кывкутысьяслы субсидияяс сетан условиеясӧн лоӧны:

1) уджалысьяслы 1 тӧлысьысь унджык удждонысь уджйӧзыс абу;

2) 2013 вося тӧвшӧр тӧлысь 1 лун кежлӧ арест улын эмбурыс абу.

3. Субсидия босьтӧм могысь юридическӧй кывкутысьяс 2013 вося ӧшым тӧлысь 25 лунысь оз сёрджык сетӧны Агентствоӧ тайӧ Пӧрадок дорӧ содтӧдын индӧм форма серти шыӧдчӧм да татшӧм документъяс:

а) юридическӧй кывкутысьӧс пасйӧм йылысь юӧръяс да юридическӧй кывкутысьлӧн котыртан документъяс (Юридическӧй кывкутысьлӧн устав, Йӧзӧс юӧртан средстволӧн устав);

б) йӧзӧс юӧртан средствояс пасйӧм йылысь юӧръяс (периодическӧй печатнӧй изданиеяслы, юӧртан агентствояслы, телерадиокомпанияяслы да телерадиорганизацияяслы);

в) телевидение пыр, радио пыр висьталӧм вылӧ лицезия йылысь юӧръяс (телерадиокомпанияяслы да телерадиорганизацияяслы);

Шыӧдчӧм да сы дорӧ содтан документъяс (водзӧ - документъяс) сетан лунӧн лыддьыссьӧ Агентствоын найӧс пасъян лун. Документъяссӧ пасйӧ Агентство Агентствоӧ налӧн воан лунӧ. Документъяс пасъян лунӧ юридическӧй кывкутысьлы сетӧны расписка документъяслысь лыддьӧг да Агентствоӧ налӧн воан кадпас индӧмӧн.

Юридическӧй кывкутысь вермӧ ыстыны документъяссӧ электроннӧй пошта пыр. Индӧм документъяс пасйӧмсӧ збыльмӧдӧ Агентство Агентствоӧ налӧн воан лунӧ. Документъяслысь лыддьӧг да Агентствоӧ налӧн воан кадпас индӧмӧн расписка ыстыссьӧ юридическӧй кывкутысьлы тайӧ Пӧрадоклӧн 3 пунктса сизимӧд абзацӧн урчитӧм пӧрадок серти да кадколастъясӧ.

Пошта связь организация пыр, корреспонденция вайысь мукӧд организация пыр документъяс ыстӧм дырйи Агентствоӧ найӧс сетан лунӧн лыддьыссьӧ документъяс босьтанін серти тайӧ организациялӧн пошта штемпель вылын индӧм кадпас. Документъяссӧ пасйӧ Агентство Агентствоӧ налӧн воан лунӧ. Пошта связь организация пыр, корреспонденция вайысь мукӧд организация пыр ыстӧм документъяс босьтӧм йылысь расписка ыстыссьӧ юридическӧй кывкутысьлы пошта пыр Агентствоын найӧс пасъян лунсянь 5 уджалан лун чӧжӧн.

4. Агентство 5 уджалан лун чӧжӧн Агентствоын документъяс пасъян лунсянь видлалӧ найӧс да примитӧ решение субсидия сетӧм йылысь, кор найӧ лӧсялӧны тайӧ Пӧрадоклӧн 2 да 3 пунктъясӧн урчитӧм условиеяслы да корӧмъяслы, либӧ субсидия сетӧмын ӧткажитӧм йылысь, кор эмӧсь подувъяс, мыйясӧс индӧма тайӧ Пӧрадоклӧн 5 пунктын. Лӧсялана решение примитан лунсянь 3 уджалан лун чӧжӧн Агентство гижӧмӧн юӧртӧ юридическӧй кывкутысьлы примитӧм решение йылысь (ӧткажитан помкаяс индӧмӧн субсидия сетӧмын ӧткажитӧм йылысь решение примитӧм дырйи). Субсидия сетӧмын ӧткажитӧм йылысь юӧр дорӧ содтыссьӧны документъяс, кутшӧмъясӧс юридическӧй кывкутысьыстіс субсидия босьтӧм могысь.

5. Субсидия сетӧмын ӧткажитан подувъясӧн лоӧны:

а) документъяс сэтшӧм юридическӧй кывкутысьясӧн сетӧм, кодъяслӧн тайӧ Пӧрадок серти субсидия босьтӧм вылӧ инӧдыс абу;

б) тайӧ Пӧрадокса 3 пунктӧн урчитӧм документ чукӧрсӧ абу тырвыйӧ сетӧм.

6. Юридическӧй кывкутысь, код серти примитӧма субсидия сетӧмын ӧткажитӧм йылысь решение тайӧ Пӧрадокса 5 пунктлӧн “б” пунктув подув вылын, эрдӧдӧм тырмытӧмторъяс бырӧдӧм бӧрын вермӧ мӧдысь шыӧдчыны Агентствоӧ субсидия шедӧдӧм могысь тайӧ Пӧрадокса 3 пунктын индӧм кадколаст чӧжӧн.

7. Субсидия сетӧм йылысь решение примитан лунсянь 3 уджалан лун чӧжӧн Агентство да юридическӧй кывкутысь кырымалӧны субсидия сетӧм йылысь сёрнитчӧм (водзӧ – сёрнитчӧм).

8. Субсидия вуджӧдӧмыс пӧртсьӧ олӧмӧ урчитӧм пӧрадок серти Агентстволӧн лицевӧй тшӧт вылӧ, кутшӧмӧс восьтӧма Коми Республикаса сьӧм овмӧс министерствоын (водзӧ - Министерство), юридическӧй кывкутысьяслӧн тшӧтъяс вылӧ сёрнитчӧмӧн урчитӧм кадколастъясӧ.

9. Юридическӧй кывкутысьяс оланпастэчас серти кывкутӧны юӧръяслӧн да документъяслӧн стӧчлунысь, кутшӧмъясӧс найӧ сетісны Агентствоӧ субсидия шедӧдӧм могысь, а сідзжӧ субсидия сьӧмсӧ колана мог вылӧ видзӧмысь.

10. Субсидия сьӧмсӧ колана мог вылӧ видзӧм бӧрся контроль пӧртсьӧ олӧмӧ урчитӧм пӧрадок серти Агентствоӧн да Министерствоӧн.

11. Субсидия сьӧмсӧ ковтӧм мог вылӧ видзӧм кыскӧ ас бӧрся Россия Федерацияӧн урчитӧм кывкутӧм.

Юридическӧй кывкутысьясӧн субсидия сетан условиеяс торкалӧм дырйи, сы лыдын ковтӧм мог вылӧ видзӧм, субсидия сьӧмсӧ колӧ бергӧдны Коми Республикаса республиканскӧй сьӧмкудйӧ оланпастэчасӧн урчитӧм пӧрадок серти.

2 юкӧд. Газет-журнал да небӧг лэдзанінъяс

Периодическӧй печатнӧй изданиеяс, кодъясӧс лӧсьӧдӧма

Коми Республикаса оланпас пыртысь да олӧмӧ пӧртысь

власьт органъясӧн

12. Коми Республикаса оланпас пыртысь да олӧмӧ пӧртысь власьт органъясӧн лӧсьӧдӧм периодическӧй печатнӧй изданиеяслы канмусянь отсӧг сетсьӧ Коми Республикаын збыльмӧдан йӧзлы тӧдчана да национальнӧй балаяс (темаяс) йылысь материалъяс йӧзӧдӧм вылӧ.

Коми Республикаын збыльмӧдан йӧзлы тӧдчана да национальнӧй балаяслӧн (темаяслӧн) лыддьӧг, кутшӧмъяс йылысь колӧ висьтавны периодическӧй печатнӧй изданиеясын, вынсьӧдсьӧ Агентствоӧн да инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын 2013 вося тӧвшӧр тӧлысь 31 лунӧдз.

13. Бергӧдӧм могысь босьтсьӧны индӧм юридическӧй кывкутысьяслӧн збыльвывса рӧскод, мый йитчӧма Коми Республикаын збыльмӧдан йӧзлы тӧдчана да национальнӧй балаяс (темаяс) йылысь материалъяс периодическӧй печатнӧй изданиеясын йӧзӧдӧмкӧд, Агентствоӧн вынсьӧдӧм сьӧм рӧскодлӧн нормативъяс серти.

14. Индӧм юридическӧй кывкутысьяс быд тӧлысь, 5 уджалан лун чӧжӧн отчётнӧй тӧлысь помасьӧмсянь сетӧны Агентствоӧ Коми Республикаын збыльмӧдан йӧзлы тӧдчана да национальнӧй балаяс (темаяс) йылысь материалъяс периодическӧй печатнӧй изданиеясын йӧзӧдӧм йылысь тематическӧй отчёт Агентствоӧн вынсьӧдӧм да “Ӧтуввез” юӧртан-телекоммуникация везйын Агентстволӧн официальнӧй сайтын иналӧм форма серти сійӧс вынсьӧдан лунсянь 3 уджалан лун чӧжӧн.

15. Индӧм юридическӧй кывкутысьяс быд квартал, 30 календарнӧй лун чӧжӧн отчётнӧй квартал помасьӧмсянь сетӧны Агентствоӧ субсидия видзӧм йылысь отчёт Агентствоӧн вынсьӧдӧм да “Ӧтуввез” юӧртан-телекоммуникация везйын Агентстволӧн официальнӧй сайтын иналӧм форма серти сійӧс вынсьӧдан лунсянь 3 уджалан лун чӧжӧн да бухгалтерскӧй баланс содтӧдъясӧн.

16. Агентство быд квартал, отчётнӧй квартал помасьӧмсянь мӧд тӧлысся 10 лунӧдз, сетӧ Министерствоӧ юридическӧй кывкутысьясӧн субсидия видзӧм йылысь отчёт Агентстволӧн тшӧктӧдӧн вынсьӧдӧм да Министерствокӧд сӧгласуйтӧм форма серти.

Небӧг лэдзанінъяс

17. Небӧг лэдзанінъяслы канмусянь отсӧг збыльмӧдсьӧ субсидияяс сетӧмӧн йӧзлы тӧдчана литература да Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяс йӧзӧдӧм да паськӧдӧм серти рӧскод вылӧ.

Йӧзлы тӧдчана литература йӧзӧдан план лӧсьӧдсьӧ да вынсьӧдсьӧ Йӧзлы тӧдчана литература лыддьӧг серти “Йӧзлы тӧдчана литература бӧрйӧм серти экспертнӧй сӧвет йылысь” Коми Республикаса Веськӧдлан котырлӧн 2009 во сора тӧлысь 20 лунся 214 №-а шуӧмӧн урчитӧм пӧрадок серти.

Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяслӧн лыддьӧг урчитсьӧ да вынсьӧдсьӧ Агентстволӧн тшӧктӧдӧн Коми Республикаса Юралысьлӧн да Коми Республикаса Веськӧдлан котырлӧн Администрациякӧд сӧгласуйтӧм серти да инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын 2013 вося тӧвшӧр тӧлысь 31 лунӧдз.

Йӧзлы тӧдчана литература йӧзӧдан план да Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяслӧн лыддьӧг вынсьӧдан лунсянь Агентство 30 уджалан лун чӧжӧн сетӧ Министерствоӧ вылынджык индӧм литература да изданиеяс йӧзӧдӧм серти рӧскод сметаяс.

Йӧзлы тӧдчана литература йӧзӧдан план серти йӧзӧдӧм вылӧ планируйтан небӧгъяслӧн лыд да вӧдитчысьяс серти юклӧм пӧртсьӧ олӧмӧ Коми Республикаса йӧзӧс велӧдан министерстволӧн да Коми Республикаса культура министерстволӧн корӧмъяс подув вылын да вынсьӧдсьӧ Агентстволӧн тшӧктӧдӧн Йӧзлы тӧдчана литература бӧрйӧм серти экспертнӧй сӧветса веськӧдлыськӧд сӧгласуйтӧмӧн, мый инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын 2013 вося тӧвшӧр тӧлысь 31 лунӧдз.

18. Бергӧдӧм вылӧ босьтсьӧны збыльвывса рӧскодлӧн 98 прӧчент, мый йитчӧма йӧзлы тӧдчана литература йӧзӧдӧмкӧд да паськӧдӧмкӧд.

Индӧм рӧскодӧ пырӧ:

а) удждонысь рӧскод – кырымалӧм удж сёрнитчӧмъяс, удж серти инӧдъяслысь нормаяс кутысь локальнӧй нормативнӧй инӧда актъяс, коллективнӧй сёрнитчӧмъяс, артмӧдчӧмъяс серти страховӧй взносъяс тӧд вылӧ босьтӧмӧн;

б) мукӧд йӧзӧдан рӧскод, кутшӧмъяс йитчӧны йӧзлы тӧдчана литература вӧчӧмкӧд, йӧзӧдӧмкӧд, паськӧдӧмкӧд да этшаникӧн вузасян везъясын вузалӧмкӧд (полиграфическӧй услугаяс, изданиеяслысь тираж паськӧдӧм серти услугаяс, коммунальнӧй услугаяс, связь услугаяс, автотранспорт услугаяс, подув сьӧмлӧн амортизация, литературнӧя да техническӧя редактируйтан услугаяс, оригинал-макет лӧсьӧдӧм серти услугаяс, удж дорйӧмысь да лёк суӧмысь видзчысьӧм серти, правитӧм серти, кӧртымысь мынтысьӧм серти рӧскод, авторъяслы мынтысьӧм серти рӧскод (страховӧй взносъяс тӧд вылӧ босьтӧмӧн авторскӧй заказ йылысь кырымалӧм сёрнитчӧмъяс серти да лицензия сёрнитчӧмъяс серти), командировка серти рӧскод, изданиеяслӧн реклама вылӧ рӧскод, авторъяслы да быть колана мынтысьтӧг экземпляръяс ыстӧм вылӧ рӧскод).

19. Бергӧдӧм вылӧ босьтсьӧны збыльвывса рӧскодлӧн 98 прӧчент, мый йитчӧма Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяс йӧзӧдӧмкӧд да паськӧдӧмкӧд, юридическӧй кывкутысьясӧн сетӧм рӧскод сметаяс серти.

Индӧм рӧскодӧ пырӧ:

а) удждонысь рӧскод – кырымалӧм удж сёрнитчӧмъяс, удж серти инӧдъяслысь нормаяс кутысь локальнӧй нормативнӧй инӧда актъяс, коллективнӧй сёрнитчӧмъяс, артмӧдчӧмъяс серти, страховӧй взносъяс тӧд вылӧ босьтӧмӧн;

б) мобилизационнӧй карточкаяс электроннӧй носительяс вылӧ сканируйтӧм серти услугаяс вылӧ рӧскод;

в) материалъяс видлалӧм да водзӧ ӧтуввез-версияӧ пыртӧмӧн текста юӧръяс макетируйтӧм серти услугаяс вылӧ рӧскод;

г) полиграфическӧй услугаяс вылӧ, материалъяс электроннӧя йӧзӧдӧм вылӧ рӧскод;

д) йӧзӧдӧм да электроннӧй изданиеяс паськӧдӧм серти услугаяс вылӧ рӧскод;

е) юӧръяс чукӧртӧм да видлалӧм серти рӧскод;

ж) корсьысян-ас му туялан экспедицияяс котыртӧм да нуӧдӧм серти рӧскод;

з) туялана удж, научнӧй конференцияяс нуӧдӧм серти рӧскод;

и) мукӧд йӧзӧдан рӧскод, мый йитчӧма Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяс йӧзӧдӧмкӧд да паськӧдӧмкӧд (полиграфическӧй услугаяс, изданиеяслысь тираж паськӧдӧм серти услугаяс, коммунальнӧй услугаяс, связь услугаяс, автотранспорт услугаяс, подув сьӧмлӧн амортизация, литературнӧя да техническӧя редактируйтан услугаяс, оригинал-макет лӧсьӧдӧм серти услугаяс, удж дорйӧмысь да лёк суӧмысь видзчысьӧм серти, правитӧм серти, кӧртымысь мынтысьӧм серти рӧскод, авторъяслы мынтысьӧм серти рӧскод (страховӧй взносъяс тӧд вылӧ босьтӧмӧн авторскӧй заказ йылысь кырымалӧм сёрнитчӧмъяс серти да лицензия сёрнитчӧмъяс серти), командировка серти рӧскод, изданиеяслӧн реклама вылӧ рӧскод, авторъяслы да быть колана мынтысьтӧг экземпляръяс ыстӧм вылӧ рӧскод).

20. Субсидияяс сетсьӧны сэтшӧм условие дырйи, мый индӧм юридическӧй кывкутысьяс 30 календарнӧй лун чӧжӧн йӧзлы тӧдчана литература петан либӧ Айму дорйысьясӧс да политическӧй мыжтӧм мыжаясӧс нимӧдӧм серти издание йӧзӧдан лунсянь вайӧны экземпляръяс:

йӧзлы тӧдчана литератураысь быд ним серти Коми Республикаса йӧзӧс велӧдан министерстволы (школаясса библиотекаяс чукӧртӧм могысь) да Коми Республикаса культура министерстволы (сиктса да карса библиотекаяс чукӧртӧм могысь) юклӧм серти, мый вынсьӧдӧма Агентстволӧн тшӧктӧдӧн, мый инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын сійӧс вынсьӧдан лунсянь 3 уджалан лун чӧжӧн тшӧт-фактура да йӧзлы тӧдчана литература босьтысьяскӧд кырымалӧм сёрнитчӧмъяс подув вылын;

Айму дорйысьясӧс да политическӧй мыжтӧм мыжаясӧс нимӧдӧмкӧд йитчӧм изданиеяс лыдысь быд ним серти, мынтысьтӧг экземпляръяс ыстан лыддьӧг серти, мый урчитӧма сёрнитчӧмъясӧн.

21. Индӧм юридическӧй кывкутысьяс 30 календарнӧй лун чӧжӧн мынтысьтӧг экземпляр ыстан лунсянь сёрнитчӧмъяс серти сетӧны Агентствоӧ субсидия видзӧм йылысь отчёт Агентствоӧн вынсьӧдӧм да “Ӧтуввез” юӧртан-телекоммуникация везйын Агентстволӧн официальнӧй сайтын иналӧм форма серти сійӧс вынсьӧдан лунсянь 3 уджалан лун чӧжӧн, а сідзжӧ бухгалтерскӧй баланс содтӧдъясӧн.

22. Агентство быд квартал, отчётнӧй квартал помасьӧмсянь мӧд тӧлысся 10 лунӧдз, сетӧ Министерствоӧ юридическӧй кывкутысьясӧн субсидия видзӧм йылысь отчёт Агентстволӧн тшӧктӧдӧн вынсьӧдӧм да Министерствокӧд сӧгласуйтӧм форма серти.

3 юкӧд. Телевидение да радиовещание

Телерадиокомпанияяс да телерадиоорганизацияяс

23. Коми Республикаса оланпас пыртысь да олӧмӧ пӧртысь власьт органъясӧн лӧсьӧдӧм телерадиокомпанияяслы да телерадиоорганизацияяслы канмусянь отсӧг пӧртсьӧ олӧмӧ Коми Республикаын збыльмӧдан йӧзлы тӧдчана да национальнӧй балаяс (темаяс) йылысь материалъяс югдӧдӧм серти, мый урчитӧ комиӧн да рочӧн юӧртана да тематическӧй передачаяс, комиӧн да рочӧн юӧртана материалъяс лӧсьӧдӧм да паськӧдӧм, рӧскод вылӧ субсидияяс сетӧмӧн.

Коми Республикаын збыльмӧдан йӧзлы тӧдчана да национальнӧй балаяслӧн (темаяслӧн) лыддьӧг, кутшӧмъясӧс колӧ югдӧдны телерадиокомпанияяслы да телерадиоорганизацияяслы, мый кутӧ ас пытшкын комиӧн да рочӧн юӧртана да тематическӧй передачаяс, комиӧн да рочӧн юӧртана материалъяс лӧсьӧдӧм да паськӧдӧм, вынсьӧдсьӧ Агентствоӧн да инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын 2013 вося тӧвшӧр тӧлысь 31 лунӧдз.

24. Бергӧдӧм вылӧ босьтсьӧны индӧм телерадиокомпанияяслӧн да телерадиоорганизацияяслӧн збыльвывса рӧскодлӧн 98 прӧчент, мый йитчӧма комиӧн да рочӧн юӧртана да тематическӧй передачаяс, комиӧн да рочӧн юӧртана материалъяс лӧсьӧдӧмкӧд да паськӧдӧмкӧд Коми Республикаын збыльмӧдан йӧзлы тӧдчана да национальнӧй балаяс (темаяс) югдӧдӧм могысь, юридическӧй кывкутысьясӧн сетӧм сметаяс серти.

Индӧм рӧскодӧ пырӧ:

а) висьталан везъяс видзӧм да наӧн вӧдитчӧм вылӧ рӧскод;

б) удждонысь рӧскод – кырымалӧм удж сёрнитчӧмъяс, удж серти инӧдъяслысь нормаяс кутысь локальнӧй нормативнӧй инӧда актъяс, коллективнӧй сёрнитчӧмъяс, артмӧдчӧмъяс серти, страховӧй взносъяс тӧд вылӧ босьтӧмӧн;

в) юӧртан агентствояслӧн да телерадиокомпанияяслӧн услугаясысь мынтысьӧм вылӧ рӧскод;

г) мукӧд рӧскод (лицензияа уджтасӧн могмӧдӧм ньӧбӧм да уна боксянь видзӧм, инженернӧй оборудование капитальнӧя дзоньталӧм да производственно-технологическӧй оборудование техническӧя выльмӧдӧм, жыръяс кӧртымӧ сетӧм, жыръяс видзӧм серти рӧскод, командировкаяс серти рӧскод, связь услугаяс).

25. Телерадиокомпанияяс да телерадиоорганизацияяс быд тӧлысь отчётнӧй тӧлысь помасьӧмсянь 5 уджалан лун чӧжӧн сетӧны Агентствоӧ комиӧн да рочӧн юӧртана да тематическӧй передачаяс, комиӧн да рочӧн юӧртана материалъяс лӧсьӧдӧм да паськӧдӧм йылысь тематическӧй отчёт Агентствоӧн вынсьӧдӧм да “Ӧтуввез” юӧртан-телекоммуникация везйын иналӧм форма серти 3 уджалан лун чӧжӧн сійӧс вынсьӧдан лунсянь.

26. Телерадиокомпанияяс да телерадиоорганизацияяс быд квартал, 30 календарнӧй лун чӧжӧн отчётнӧй квартал помасьӧмсянь, сетӧны Агентствоӧ субсидия видзӧм йылысь отчёт Агентствоӧн вынсьӧдӧм да “Ӧтуввез” юӧртан-телекоммуникация везйын Агентстволӧн официальнӧй сайтын иналӧм форма серти сійӧс вынсьӧдан лунсянь 3 уджалан лун чӧжӧн, а сідзжӧ бухгалтерскӧй баланс содтӧдъясӧн, чӧжӧс да воштӧм йылысь отчёт.

27. Агентство быд квартал, отчётнӧй квартал помасьӧмсянь мӧд тӧлысся 10 лунӧдз, сетӧ Министерствоӧ телерадиокомпанияясӧн да телерадиоорганизацияясӧн субсидияяс видзӧм йылысь отчёт Агентстволӧн тшӧктӧдӧн вынсьӧдӧм да Министерствокӧд сӧгласуйтӧм форма серти.

4 юкӧд. Йӧзӧс юӧртан средствояс юкӧнын мукӧд юалӧм.

Юӧртан агентствояс

28. Коми Республикаса оланпас пыртысь да олӧмӧ пӧртысь власьт органъясӧн лӧсьӧдӧм юӧртан агентствояслы канмусянь отсӧг пӧртсьӧ олӧмӧ Коми Республикаын збыльмӧдан йӧзлы тӧдчана да национальнӧй балаяс (темаяс) йылысь материалъяс югдӧдӧм серти рӧскод вылӧ субсидияяс сетӧмӧн.

Коми Республикаын збыльмӧдан йӧзлы тӧдчана да национальнӧй балаяслӧн (темаяслӧн) лыддьӧг, кутшӧмъясӧс колӧ югдӧдны юӧртан агентствояслы, вынсьӧдсьӧ Агентствоӧн да инавсьӧ “Ӧтуввез” юӧртан-телекоммуникация везйын Агентстволӧн официальнӧй сайтын 2013 вося тӧвшӧр тӧлысь 31 лунӧдз.

29. Бергӧдӧм вылӧ босьтсьӧны индӧм юӧртан агентствояслӧн збыльвывса рӧскодлӧн 98 прӧчент, мый йитчӧма юӧртан лентаяс вылын сэтшӧм материалъяс иналӧмкӧд, мыйясӧс веськӧдӧма Коми Республикаын збыльмӧдан йӧзлы тӧдчана да национальнӧй балаяс (темаяс) югдӧдӧм вылӧ, Агентствоӧн вынсьӧдӧм сьӧм рӧскодлӧн нормативъяс серти.

30. Юӧртан агентствояс быд тӧлысь отчётнӧй тӧлысь помасьӧмсянь 5 уджалан лун чӧжӧн сетӧны Агентствоӧ юӧртан лентаяс вылын сэтшӧм материалъяс лӧсьӧдӧм да паськӧдӧм йылысь тематическӧй отчёт, мыйясӧс веськӧдӧма Коми Республикаын збыльмӧдан йӧзлы тӧдчана да национальнӧй балаяс (темаяс) югдӧдӧм вылӧ, Агентствоӧн вынсьӧдӧм да “Ӧтуввез” юӧртан-телекоммуникация везйын иналӧм форма серти 3 уджалан лун чӧжӧн сійӧс вынсьӧдан лунсянь.

31. Юӧртан агентствояс быд квартал, 30 календарнӧй лун чӧжӧн отчётнӧй квартал помасьӧмсянь, сетӧны Агентствоӧ субсидия видзӧм йылысь отчёт Агентствоӧн вынсьӧдӧм да “Ӧтуввез” юӧртан-телекоммуникация везйын Агентстволӧн официальнӧй сайтын иналӧм форма серти сійӧс вынсьӧдан лунсянь 3 уджалан лун чӧжӧн, а сідзжӧ бухгалтерскӧй баланс содтӧдъясӧн.

32. Агентство быд квартал, отчётнӧй квартал помасьӧмсянь мӧд тӧлысся 10 лунӧдз, сетӧ Министерствоӧ юӧртан агентствоясӧн субсидияяс видзӧм йылысь отчёт Агентстволӧн тшӧктӧдӧн вынсьӧдӧм да Министерствокӧд сӧгласуйтӧм форма серти.

«Йӧзӧс юӧртан средствояс» юкӧн серти

2013 во да 2014 да 2015 воясса

плановӧй кадколаст кежлӧ

Коми Республикаса республиканскӧй

сьӧмкуд тшӧт весьтӧ

юридическӧй кывкутысьяслы

Коми Республикаса печать да юӧр сетан

агентстволы урчитӧм субсидияяс сетан

пӧрадок дорӧ

содтӦд

Шыӧдчӧм форма

Коми Республикаса печать

да юӧр сетан агентствоӧ

Сыктывкар, К. Маркс ул., 229

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь

(субсидия шедӧдӧм вылӧ ыштысь

юридическӧй кывкутысьлӧн ним)

Шыӧдчысь йылысь тырвыйӧ юӧр:

Юридическӧй инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Телефон, факс, e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ВМП/КПП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Банкса реквизитъяс\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Коми Республикаса республиканскӧй

сьӧмкуд тшӧт весьтӧ субсидияяс шедӧдӧм йылысь

ШЫӦДЧӦМ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(индыны субсидия босьтан юкӧнсӧ)

Кора сетны Коми Республикаса республиканскӧй сьӧмкуд тшӧт весьтӧ субсидияяс сэтшӧмторъяс вылӧ роскод вештӧм могысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(рӧскод ним)

Шыӧдчӧм дорӧ содтыссьӧны: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (индыссьӧны документъяс, кутшӧмъясӧс сетӧны субсидия босьтӧм могысь, Коми Республикаса Веськӧдлан котырлӧн \_\_\_\_\_\_\_\_\_\_\_\_\_ лунся \_\_\_\_\_№-а шуӧмӧн урчитӧм корӧмъяс серти)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Тайӧ шыӧдчӧмӧн эскӧда:

1) субсидия шедӧдӧм вылӧ сетан юӧръяс да документъяс стӧчӧсь;

2) Коми Республикаса республиканскӧй сьӧмкуд тшӧт весьтӧ вештыны планируйтан рӧскод йитчӧ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(Порядоклӧн юкӧд ним)

3) уджалысьяслы 1 тӧлысьысь унджык удждонысь уджйӧзыс абу;

4) 2013 вося тӧвшӧр тӧлысь 1 лун кежлӧ арест улын эмбурыс абу.

Юрнуӧдысь \_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_/

(индыны чинсӧ) (кырымпас) (кырымпас гӧгӧрвоӧдӧм)

П.М.

Юрнуӧдысь бухгалтер \_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_/

(кырымпас) (кырымпас гӧгӧрвоӧдӧм)

Вуджӧдіс Хазова Е. В. – 19 571 пас